Kapitolijaus Venera

Kapitolijaus Venera – antikinė skulptūra, viena garsiausių Kapitolijaus muziejų Romoje statulų.

 Apie skulptūrą 

„Kapitolijaus Venera“ buvo rasta kasinėjant Eskvilino kalvoje prie San Vitale bazilikos 1666–1670 m. laikotarpyje.Kapitolijaus muziejų informacija Stebėtinai, skulptūra išsilaikė labai gerai, išskyrus keletą nuskeltų pirštų, nosį ir atskilusią ranką, kuri buvo atstatyta.Vašingtono nacionalinės meno galerijos informacija  1752 m. ją Kapitolijaus muziejams padovanojo popiežius Benediktas XIV. 1797 m. statula buvo pagrobta Napoleono ir 1798–1815 m. laikotarpiu buvo Luvre. 1816 m. gražinta į Italiją.

Statula priklauso helenistiniam Graikijos istorijos periodui, datuojama I a. pr. m. e. arba II a. pr. m. e. ir yra Praksitelio „Knido Afroditės“ pakeisto varianto forma (Venus pudica). Skulptūra yra šiek tiek didesnė nei natūralaus žmogaus dydžio. Statula vaizduoja Venerą, baigusią praustis. Kairiąja ranka ji prisidengusi bikinio zoną, dešine − krūtis. Veneros plaukų šukuosena labai sudėtinga, veidas be psichologinės ekspresijos. 1867 m. Markas Tvenas parašė trumpą apsakymą statulos tema.

 Taip pat skaitykite 

 Milo Venera
 Medičių Venera
 Kapitolijaus vilkė

 Išnašos 

Kategorija:Antikinės skulptūros